**ELŐRERJESZTÉS**

Tiszavasvári Város Önkormányzata Képviselő-testületének

2017. január 26-án

tartandó ülésére

Az előterjesztés tárgya: **A Közszolgálati Tisztviselők Napja munkaszüneti nappá**

 **való nyilvánítása**

Iktatószám: 901-5/2017

Melléklet: nincs

A napirend előterjesztője: Badics Ildikó jegyző

Az előterjesztést készítette: Fenyvesi-Nagy Emese köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.22. és 1.24. pontja alapján |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2017. január 20.

 Fenyvesi-Nagy Emese

 témafelelős

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

 Témafelelős: Fenyvesi-Nagy Emese

**E L Ő T E R J E S Z T É S**

**- a Képviselő-testülethez -**

**A Közszolgálati Tisztviselők Napja munkaszüneti nappá való nyilvánítása**

**Tisztelt Képviselő-testület!**

A Közszolgálati Tisztviselők Napja minden évben július 01. napja, amely a korábbi években a közszolgálati tisztviselőkről szóló 2011. évi CXCIX. törvény (továbbiakban: Kttv.) 93. § (2) bekezdése alapján *„a Közszolgálati Tisztviselők Napja július 1-je, amely az (1) bekezdésben foglaltakon túl szintén* ***munkaszüneti nap****.”*volt. 2017. január 01-től a Kttv. 93. § (2) alapján *„a helyi önkormányzat képviselő-testülete a 232/A. §-ban foglaltak szerint egy további munkaszüneti napot állapíthat meg.”*

Ezen törvény 232/A. § (1) szerint: *„a helyi önkormányzat képviselő-testülete a (2) bekezdésben foglalt feltétellel- rendeletben rendelkezhet arról, hogy a képviselő-testület hivatala köztisztviselője számára a Közszolgálati Tisztviselők Napja, július 1-je munkaszüneti nap.*

*(2) a helyi önkormányzat képviselő-testületének az (1) bekezdés szerinti rendelkezése esetén az azzal összefüggésben keletkező többletköltségek fedezetét a helyi önkormányzat saját bevétele biztosítja.”*

Mindezek alapján javaslom, hogy a Képviselő-testület éljen ezen jogával.

A rendelet tervezet előzetes hatásvizsgálata:

A jogalkotásról szóló 2010. évi CXXX. tv. 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket.

A fentiek alapján a rendelet módosításának várható következményeiről – az előzetes hatásvizsgálat tükrében – az alábbi tájékoztatást adom:

1. A módosítás valamennyi jelentősnek ítélt hatása, különösen:

1.1. társadalmi, gazdasági, költségvetési hatása:

Nem jelentős.

1.2.A módosításnak gazdasági hatása nem számottevő.

1.3.A rendelet módosításának költségvetési kihatása:

Bruttó 425.000.- Ft plusz munkaadói járulék, amely ha szabadidőre vagy pihenőidőre esik úgy nincs költségvetési kihatása.

2. A módosításnak környezeti és egészségügyi következményeivel nem számolhatunk.

3. Az adminisztratív terheket jelentősen befolyásoló hatása nincs a módosításnak.

4. A jogszabály megalkotásának szükségessége, a jogalkotás elmaradásának várható következményei:

Ez nem törvényi kötelesség, hanem egy lehetőség, amelyről a Képviselő-testület dönt.

5. A jogszabály alkalmazásához szükséges személyi, szervezeti, tárgyi és pénzügyi feltételek:

A meglévő állományi létszámban a személyi, szervezeti, tárgyi feltételek adottak. A pénzügyi feltételek rendelkezésre állnak.

A rendelettel kapcsolatban várható problémák, jogszabály-alkalmazási nehézségek:

Nincs, mert évek óta a lakosság is hozzászokott ahhoz, hogy július 1. napja munkaszüneti nap.

Az önkormányzati rendeletekhez indokolási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

Tisztelt Képviselő-testület!

Kérem, hogy a fentiek ismeretében a mellékelt rendelet tervezetet elfogadni szíveskedjenek.

Tiszavasvári, 2017. január 20.

 **Badics Ildikó**

 **jegyző**

**RENDELET-TERVEZET**

**Tiszavasvári Város Önkormányzata**

**KÉPVISELŐ-TESTÜLETÉNEK**

**…../2017(…...) önkormányzati rendelete**

**A Közszolgálati Tisztviselők Napja munkaszüneti nappá való nyilvánításáról**

A köztisztviselőkről szóló 2011. évi CXCIX. törvény 93. § (2) bekezdése és a 232/A §-a alapján kapott felhatalmazás alapján az Alaptörvény 32. cikk (1) bekezdés a) pontjában meghatározott feladatkörében eljárva- a Tiszavasvári Város Önkormányzata Képviselő-testülete szervezeti és működési szabályzatáról szóló 35/2014. (XI.28.) önkormányzati rendelet 4. melléklet 1.22. és az 1.24. pontja által biztosított véleményezési jogkörében illetékes Pénzügyi és Ügyrendi Bizottság véleményének kikérésével- a következőket rendeli el:

1.§ A Közszolgálati Tisztviselők Napja, július 1-je munkaszüneti nap.

2. § Ez a rendelet 2017. február 1. napján lép hatályba.

Tiszavasvári, 2017. január 26.

 **Dr. Fülöp Erik Badics Ildikó**

 **polgármester jegyző**

**A rendelet kihirdetve: 2017. január…...**

 **Badics Ildikó**

 **jegyző**

**A Közszolgálati Tisztviselők Napja munkaszüneti nappá való nyilvánítása önkormányzati rendelet indokolása**

**1. Általános indokolás**

Július 1. napja a korábbi években is munkaszüneti nap volt, a köztisztviselőkről szóló 2011. évi CXCIX. törvény 232/A. §-a 2017. január 01. hatályba lépéssel lehetőséget biztosít arra, hogy a Közszolgálati Tisztviselők Napját munkaszüneti nappá nyilvánítsa a helyi önkormányzat képviselő- testülete, és amelyhez a támogatását adja.

**2. Részletes indokolás**

**1-2.§ -hoz**

Július 1. napját munkaszüneti nappá nyilvánítja, továbbá a szabályozás hatályba lépését tartalmazza.